Hola. He vingut a parlar-vos de la importància dels elogis,
de l'admiració i de donar les gràcies, i de fer-ho
de forma concreta i genuïna.
Em vaig interessar per aquest tema
quan vaig descobrir que, des que era petita
i fins fa uns anys,
volia donar les gràcies a la gent,
volia elogiar-la
i rebre els seus elogis,
però no era capaç de fer-ho.
I em preguntava: Per què?
Tenia por de fer-ho, m'avergonyia.
I llavors em vaig preguntar:
Sóc l'única a qui li passa?
Així que vaig decidir investigar-ho.
Sóc prou afortunada com per treballar en una clínica de rehabilitació,
on puc veure gent que es debat entre la vida i la mort per la seva addicció.
I de vegades el seu trauma es redueix a una cosa tan simple
com que el seu pare va morir sense dir-los que estava orgullós d'ells.
I llavors descobreixen pels amics i la família
que el seu pare li ho havia dit a tothom,
però mai a ells.
Això és perquè no sabia que el seu fill necessitava sentir-ho.
La meva pregunta és: Per què no demanem el que necessitem?
Conec un senyor, casat des de fa 25 anys,
que està desitjant que la seva dona li digui:
"Gràcies per sustentar-nos. Així puc ser a casa amb els nens".
Però no ho demana.
Conec una dona que té facilitat per això.
Un cop per setmana, parla amb el seu marit i li diu:
"M'encantaria que m'agraïssis tot el que he fet a la casa i amb els nens.
I ell li respon: "Ah, fantàstic, molt ben fet."
Els elogis han de ser genuïns,
però ella se n'encarrega.
I April, una amiga que tinc de tota la vida,
agraeix als seus fills que ajudin a casa. Em diu:
"Per què no els ho hauria d'agrair, encara que sigui la seva obligació."
Per què jo ho estava evitant?
O els altres?
Per què puc dir "vull el filet mig cru",
o "necessito sabates de la talla 38", però no dic
"podries elogiar-me de tal manera"?
I és perquè així us estic donant informació delicada sobre mi.
Us indico amb què em sento insegura,
on necessito ajuda.
I us tracto a vosaltres, el meu cercle íntim,
com el meu enemic.
Perquè, què podríeu fer amb aquesta informació?
Podríeu ignorar-me.
Us en podríeu aprofitar.
O també podríeu satisfer la meva necessitat.
Un dia vaig portar la bici a arreglar,
i em van dir que havien d'ajustar els radis.
El paio em va dir: "Si ajustes els radis,
la teva bici anirà molt millor."
Em van tornar la mateixa bici.
Havien reparat les descompensacions que s'havien produït
a les rodes durant dos anys i mig, i la bici va quedar com nova.
Així que us proposo un repte.
Vull que us ajusteu els radis:
Sigueu francs sobre el reconeixement que necessiteu tenir.
Què necessiteu que us diguin? Aneu a la vostra dona,
i pregunteu-li què necessita.
O al vostre marit.
Pregunteu aquestes coses a casa, i ajudaran la gent que us envolta.
És així de fàcil.
I per què ens ha d'importar?
Parlem de la pau mundial,
però com podem trobar l'harmonia entre diferents països i cultures?
Crec que s'ha de començar casa per casa, ajudant els que viuen amb tu.
Arreglem tots el nostre jardí.
I vull donar-vos les gràcies com a públic,
per ser bons marits, bones mares,
bons amics, fills i filles.
I potser no us ho han dit mai,
però ho heu fet molt bé.
Gràcies per ser aquí, per venir
i canviar el món amb les vostres idees.
Gràcies.
(Aplaudiments)